钦定古今图书集成/明伦汇编/官常典/第544卷 > 《奉和圣制送张尚书巡边》王翰
## 钦定古今图书集成/明伦汇编/官常典/第544卷 > 《奉和圣制送张尚书巡边》王翰

紫绶尚书印，朱軿丞相车。登朝身许国，出阃将辞家。
不惮炎蒸苦，亲尝走集赊。选徒军有令，誓卒尔无哗。
帝乐风初起，王城日半斜。宠行流圣作，寅饯照台华。
骑历河南树，旌摇塞北沙。荣怀应尽服，严杀已先加。
业峻灵祗保，功成道路嗟。宁知凿空使，远致石榴花。